กินยาคุมมา6ปีแล้วคะ พึ่งจะหยุดกินเมื่อเดือนพฤษภาคมนี้ ประจำเดือนมาล่าสุด (3มิ.ย. ) มาจนถึงตอนนี้ประจำเดือนยังไม่เดือนยังไม่มาเลยคะ ระหว่างที่ไม่กินยาคุมมีเพศสัมพันธ์กันแต่ป้องกัน ซื้อที่ตรวจครรภ์แล้วก็ไม่ได้ท้อง แบบนี้ร่างกายจะเป็นอะไรไหมคะ
สวัสดีค่ะ หลังจากหยุดทานยาคุมกำเนิด การทำงานของรังไข่ก็จะกลับมาภายใน 2-3 สัปดาห์ และประจำเดือนก็จะกลับมาภายใน 4-5 สัปดาห์ แต่บางรายอาจเร็วหรือช้ากว่านี้ก็ได้ ดังนั้น หากได้หยุดทานยาคุมกำเนิดไปเมื่อปลายเดือน พ.ค. และประจำเดือนที่เกิดจากผลของยาคุมมาในวันที่ 3 มิ.ย. แล้วหลังจากนั้น ประจำเดือนยังไม่มา อาจเกิดจาก- การทำงานของรังไข่ที่ยังไม่กลับมาเป็นปกติได้- การตั้งครรภ์ แต่หากได้ตรวจหาการตั้งครรภ์อย่างถูกต้องแล้ว ไม่พบการตั้งครรภ์ ก็ไม่น่าใช่สาเหตุค่ะ- การมีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็วแนะนำควรรอประจำเดือนไปอีกซักระยะก่อน หากประจำเดือนยังไม่มาภายใน 3 เดือน ก็ควรไปพบแพทย์เพื่อหาสาเหตุอื่นๆ เช่น การผลิตฮอร์โมนของรังไข่ผิดปกติ ภาวะไทรอยด์ฮอร์โมนผิดปกติ มีพังผืดในมดลูก เป็นต้น